### Beslutningstema

I denne sag træffes beslutning om prioritering af midler i anlægspuljen til Trafiksikkerhed

### Sagsfremstilling

På anlægsbudgettet for 2023 er der samlet afsat 4,732 mio. kr. i trafiksikkerhedspuljen. Puljen anvendes til udbedring af sorte pletter til opfølgning på den netop godkendte trafiksikkerhedsplan 2021-2030, skoleveje, projekter fra trafikplaner for centerbyerne og til eventuelle projekter, som er kommet ind via henvendelser fra lokalråd og eller borgere. På forhånd er i budgetaftalen for 2023 besluttet, at der af puljen skal anvendes 0,5 mio. kr. til variable hastighedsskilte på [adresse] ved busstationen i Tønder. Teknik- og Miljøudvalget har i efteråret 2022 peget på, at der ønskes ændringer på [adresse] i Toftlund for at mindske generne af tung trafik på [adresse]. Udgiften til dette projekt forventes at ligge på ca. 0,6 mio. kr.

Forvaltningen har vurderet og rangeret alle yderligere indkomne projektforslag, som ikke er direkte relateret til sorte pletter i et pointsystem, men vægtet blandt andet ud fra hvor mange uheld, der er sket. Yderligere vægtning kan ses i det vedlagte bilag.

Trafiksikkerhedsrådet blev på mødet den 1. december 2022 præsenteret for mulige projektforslag til udførelse i 2023. For at understøtte målæstningen i trafiksikkerhedsplanen om reduktion af dræbte og alvorligt tilskadekomne, er Trafiksikkerhedsrådets første prioritet, at midlerne først og fremmest anvendes, hvor der sker ulykker og til indsatser beskrevet i trafiksikkerhedsplanen.

Anbefalingen fra Trafiksikkerhedsrådet er, at de resterende midler i trafiksikkerhedspuljen prioriteres således:

1. Udbedring af sorte plette og mindre fysiske ændringer (indsats fra trafiksikkerhedsplanen)
2. To skolevejsanalyser (indsats fra Trafiksikkerhedsplanen)
3. Indsats for lette trafikanter i kryds (indsats fra trafiksikkerhedsplanen)
4. Fysiske ændringer på udvalgte skoleveje (ønsker fra skolebestyrelser, skoleveje er en indsats i trafiksikkerhedsplanen)
5. Anlæg af mindre byporte i to byer (reduktion af hastighed og opfølgning på politik om markering af byzonen)

Forslagene er beskrevet i bilaget. De enkelte forslag er endnu ikke endelig prissat. Beløbene på de enkelte aktiviteter, skal betragtes som foreslåede rammebeløb til den enkelte aktivitet.

Teknik- og Miljøudvalget anmodes om at prioritere anvendelsen af midler i Trafiksikkerhedspuljen. Forvaltningen vil efterfølgende beregne og prissætte de aktiviteter, som Teknik og Miljøudvalget prioriterer.

Forvaltningen anbefaler, at Trafiksikkerhedsrådet prioritet følges.

### Økonomi

I anlægspuljen til trafiksikkerhed er der i 2023 afsat et rådighedsbeløb på 4,732 mio. kr.

### Fagchefen for Plan og Udvikling indstiller,

at Teknik og Miljøudvalget prioriterer anvendelsen af midler i trafiksikkerhedspuljen.

### Beslutning

Indstillingen godkendt med beslutning om, at [adresse] anbefalinger følges.